**עבודה במסגרת לימודי תרבות ישראלית יהודית**

**הוראות לכתיבת עבודה**

1. עליכם להתחלק לקבוצות של 3-5 תלמידים בקבוצה.

2. יש לבחור נושא אחד מתוך הנושאים הבאים, ולעדכן את המורה המנחה מה הנושא הנבחר לכל קבוצה.

3. במערכת ה-smart school יישלחו מאמרים שיהוו בסיס לבחירת נושא העבודה וסקירת הספרות.

4. הציון לעבודה יהיה כך : **75%** ציון לעבודה הכתובה, **25%** ציון אישי לכל אחד מחברי הקבוצה.

5. תאריך **אחרון** להגשת העבודה – **1.6.20**

**6. שימו לב – בעת זו לא תוכלו לעבוד בקבוצת עבודה פיזית אלא וירטואלית. עליכם לחלק את העבודה ביניכם ולמנות ראש קבוצה שיאגד את העבודה לקובץ אחד שיישלח אלי עד תאריך ההגשה המצוין למעלה.**

**מבנה העבודה הכתובה שתוגש על ידי הקבוצה**

1. עמוד שער

2. תוכן עניינים

3. מבוא – המסביר מהו נושא העבודה ומדוע בחרתם בה

4. סקירת ספרות

5. סקר דעת קהל

6. הצגת הממצאים של הסקר ודיון בממצאים

7. יומן אישי וקבוצתי לתיעוד הלמידה

8. רשימה ביבליוגרפית

11. נספחים: א. טופס ריק של שאלות הסקר

**להלן פירוט כל אחד מהמרכיבים של העבודה הכתובה:**

**1. עמוד שער:5%**

\* בדף השער יש לכלול את: נושא העבודה, שם הכותבים, שם בית-הספר, שם המורה תאריך הגשה

\* נושא העבודה – יש להציג את הבעיה הנבדקת

**2. תוכן העניינים: 5%**

פירוט ראשי הפרקים לפי סדר הופעתם בעבודה ומספרי עמודים.

**3. מבוא: 10%**

מטרת המבוא להציג בפני הקורא את עיקרי העבודה; במבוא יש להציג את הנושא שהקבוצה בחרה לחקור

**4. סקירת ספרות: 15%**

\* בסקירת הספרות יש להתבסס לפחות על 2-3 מקורות מגוונים עדכניים הסוקרים את הנושא מהיבטים שונים לצורך הבנת מורכבות הבעיה. מקורות נחשבים (עיתונות, אתרי אינטרנט, כתבות משודרות וספרות)

\* יש להבהיר כיצד סקירת הספרות תורמת להבנת הבעיה הנחקרת.

\* הצגת המידע המעובד.

כתיבת יומן למידה רפלקטיבי- אישי

**5. בדיקת הבעיה 20%**

\* הסבר על דרך הכנת הסקר - יש להגדיר את פרופיל אוכלוסיית המחקר, מספר הנחקרים, מין הנחקרים, טווח הגילים ונתונים רלוונטיים נוספים ולהקפיד שהם מתאימים לבעיה הנבדקת.

יש לצרף לעבודה בנספחים טופס ריק של שאלות הסקר בו נעשה שימוש.

**6. דיון והצגת הממצאים של כלי הבדיקה 20%**

יש להציג את הנתונים באופן חזותי או מילולי וניתן לצרף לוחות וגרפים מסכמים.

**7. יומן אישי וקבוצתי לתיעוד הלמידה - דעה אישית לגבי הנושא, משוב ורפלקציה – 25%** לפי החלוקה הבאה :

דעה אישית – 10%

רפלקציה קבוצתית – 15%

**משוב ורפלקציה קבוצתי** – מה למדתי? ממה נהניתי? מה הייתי עושה אחרת? באילו קשיים נתקלתי במהלך העבודה? מה היה חלקי בעבודה ?

**9. ביבליוגרפיה**

רשימה הביבליוגרפית תיכתב על פי סדר הא"ב- שם משפחה של המחבר

**רישום ספרים:**

שם הסופר/עורך (שם משפחה, שם פרטי), (שנה), **שם הספר**, שם ההוצאה, מקום ההוצאה, מספרי העמודים או הפרקים בהם נעזרו חברי הקבוצה.

**כתבי עת:**

שם הכותב (שם משפחה, שם פרטי), (שנת הפרסום), שם המאמר, בתוך: **שם כתב העת**, הכרך, מספרי העמודים.

**עיתון:**

שם הכותב (שם משפחה, שם פרטי), "שם המאמר", בתוך: **שם העיתון**, יום ההופעה, מספר העמוד.

**כאשר יש התייחסות למקורות אינטרנט יירשם שם האתר והתאריך בו נשלף המידע.**

**10. נספחים**

הצגת טופס ריק של כלי הבדיקה לאיסוף נתונים מהשטח (שאלון, ראיון)

רצוי להביא לוח ובו ריכוז התשובות של כל הנבדקים לכל השאלות.

ניתן להציג לוחות, מאמרים, תמונות, תרשימים ועוד.

**נושאים לעבודה בתרבות יהודית ישראלית :**

1. כשאני אומר בבל וציון – מה אני בעצם אומר

2. כשאני אומר ישראל והתפוצות – מה אני בעצם אומר

3. סוגיית הכותל – דיון והצגת העמדות בעד ונגד (חוזקות וחולשות בכל עמדה, סיכונים סיכויים והזדמנויות בכל גישה)

4.כשאני אומר עמיות יהודית – מה אני בעצם אומר

5. יהדות ישראלית / יהדות כתרבות – בעד ונגד

6. זהות יהודית או מיהו יהודי – הצגת עמדות שונות דרך זרמים ביהדות, דיון בעמדות.

7.עקרון הפלורליזם, פלורליזם ביהדות – דיון והצגת עמדות שונות דרך זרמים ביהדות

8. ערכים דמוקרטים ויהדות – דרך הצגת אישים משפיעים כמו רבי עקיבא, אהרון ברק, מרטין לותר קינג ועוד.

(יש להיעזר בספר הלימוד)- לבחור רק מהחלק הראשון בספר – ערכי היסוד של הדמוקרטיה עד 2 זכויות ולהרחיבן.

**עבודה מעניינת ונעימה,**

**שרית קן דרור**